**NADLEŽNI PRORAČUN: ZADARSKA ŽUPANIJA**

**RKP: 12876**

**MATIČNI BROJ: 03141764**

**OIB: 08993869784**

**NAZIV OBVEZNIKA: OŠ NOVIGRAD**

POŠTA I MJESTO: 23312 NOVIGRAD

ULICA I KUĆNI BROJ: BUTKA KURJAKOVIĆA 7

ŠIFRA DJELATNOSTI: 8520

RAZDJEL: 0

ŠIFRA GRADA/OPĆINE: 537

ŠIFRA ŽUPANIJE: 13

Klasa:400-02/23-01/02

Urbroj:2198-1-29-23-1

Novigrad, 18. srpnja 2023.

**POLUGODIŠNJI IZVJEŠTAJ O IZVRŠENJU FINANCIJSKOG PLANA ZA PERIOD 01.01.-30.06.2023.**

Osnovna škola Novigrad posluje u skladu sa Zakonom o odgoju i obrazovanju u osnovnoj školi te Statutom.

Osnovna škola Novigrad sastoji se od matične škole u Novigradu te Područne škole Paljuv.

Škola vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Osnovna škola Novigrad nema vlastiti žiro račun, već posluje preko Riznice Zadarske županije.

Temeljem novog Zakona o proračunu ( 144/2021.) i Pravilnika o godišnjem i polugodišnjem izvještaju o izvršenju proračuna (NN 24/13, 102/17, 01/20), a koji se primjenjuje od 01. siječnja 2022. godine, utvrđen je izvještaj o izvršenju financijskog plana za period 01. 01 -30.06.2023. godine.

**OPĆI DIO**

**RAČUN PRIHODA I RASHODA**

Osnovna škola Novigrad je u periodu 01.01.-30.06.2023. ostvarila ukupno 240.026,08 € prihoda što u odnosu na plan za 2023. godinu čini 46,91 %, a u odnosu na isto razdoblje prethodne godine prihodi su veći 15,23 %.

Izvršeno je rashoda u ukupnom iznosu 239.448,33 € što je u odnosu na plan 46,78 %, a u odnosu na isto razdoblje prethodne godine rashodi su veći za 14,72%.

**OPĆI DIO- PRIHODI I PRIMICI**

Prihodi i primici su evidentirani na četvrtoj razini ekonomske klasifikacije (konta).

U 2023. godini ostvareno je **ukupno 238.776,08 € prihoda poslovanja** što je 46,78 % plana, a

u odnosu na prethodnu godinu za 14,63 % više.

Prihode sačinjavaju:

**- Tekuće pomoći proračunskim korisnicima iz proračuna koji im nije nadležan** u iznosu 213.212,05 € što je 45,88% plana, a u odnosu na prethodnu godinu 110,28%.

Prihode financira Ministarstvo znanosti i obrazovanja, a odnose se na plaće, materijalna prava zaposlenika iz TKU, isplate po pravomoćnim sudskim presudama.

Prihodi su veći za 10,28 % u odnosu na prethodnu godinu zbog povećanja osnovice za izračun plaće i

povećanja iznosa materijalnih prava.

- **Prihodi za posebne namjene** –odnosi se na sredstva od učenika (izleti, osiguranje, časopisi..).

Prihodi su za 2023. planirani u iznosu 265,45 €. U periodu 01.01.-30.06.2023. i istom periodu 2022. nije bilo navedenih prihoda.

- **Prihodi od prodaje proizvoda i robe te pruženih usluga**

Prihodi se odnose za moguće iznajmljivanje školskog prostora kako bi se dobila sredstva za poslovanje.

Za 2023. godinu planirano je 315,49 €. U periodu 01.01.-30.06.2023. i istom periodu 2022. nije

bilo navedenih prihoda.

 **- Donacije od pravnih i fizičkih osoba izvan općeg proračuna**

Prihodi se odnose na moguće donacije pravnih i fizičkih osoba.

U 2023. godini planirana sredstva u iznosu 199,08 €. U periodu 01.01.-30.06.2023. i istom periodu 2022. nije bilo navedenih prihoda.

- **Prihodi iz nadležnog proračuna za financiranje redovne djelatnosti proračunskih korisnika**

Prihode financira Zadarska županija, a odnose se na materijalne rashode i nabavu nefinancijske imovine.

Ostvareno je 25.564,03 € što je 56,86 % plana , a u odnosu na isti period 2022. godine za 70,89 % više.

Do velikog povećanja došlo je zbog promjena u načinu prijevoza učenika i povećanim odlascima na terensku nastavu te povećanja cijena roba i usluga u odnosu na isti period 2022. godine, a ujedno i zbog isplata po sudskim pravomoćnim presudama koje se odnose na tužbe zaposlenika (razlika plaće 6% iz 2016. i 2017. godine).

- **Prihodi od prodaje nefinancijske imovine**

Prihodi se odnose na prodaju starog školskog autobusa za prijevoz učenika.

Planirano je 1.250,00 € jer se po procjeni ovlaštenog procjenitelja nije moglo više dobiti.

**POSEBNI DIO-RASHODI I IZDACI**

Planirani rashodi i izdaci evidentirani su prema programima, funkcijskoj klasifikaciji, ekonomskoj klasifikaciji na 4. razini te izvorima financiranja u ukupnom iznosu 511.902,33 €.

Ukupni rashodi izvršeni su u iznosu 239.448,33 € što iznosi 46,78 % plana, a u odnosu na prethodnu godinu su za 14,72% veći zbog prethodno navedenih razloga.

**- Rashodi za zaposlene**

Rashodi za zaposlene obuhvaćaju rashode za plaće zaposlenika, isplatu materijalnih prava iz TKU te

doprinose na plaće.

Za 2023. godinu planirano je 194.367,35 €, a ostvareno 47,19 %, a u odnosu na isti period 2022. godine za 9,8 % su veći zbog promjena osnovice za obračun plaće i povećanja nekih materijalnih prava iz TKU.

 **- Materijalni rashodi**

Materijalni rashodi obuhvaćaju naknade troškova zaposlenima, rashode za materijal i energiju,

rashode za usluge te ostale nespomenute rashode poslovanja.

Izvršeno je 44.196,85 € što je 47,04 % plana, a 39,41 % više u odnosu na isti period 2022. godine.

**- Financijski rashodi**

Rashodi se odnose na zatezne kamate zbog nepravovremenog plaćanja računa za lož ulje nastavno na uplatu od strane Zadarske županije.

Planirano za period 01.01.-30.06.2023. 17,24 € je 100% izvršeno.

- **Tekuće donacije**

Rashodi se odnose na rashode tekućih donacija u naravi-zalihe menstrualnih higijenskih potrepština,

a izvršeno je 66,90 € što iznosi 100% plana. U istom periodu 2022. godine nije bilo navedenog.

**PRIHODI I RASHODI PO IZVORIMA FINANCIRANJA**

|  |  |  |  |
| --- | --- | --- | --- |
| **IZVOR FINANCIRANJA** | **PRIHODI** | **RASHODI** | **REZULTAT** |
| 110 Opći prihodi i primitci | 58,06 | 58,06 | 0,00 |
| 31Vlastiti prihodi-korisnici | 0,00 | 0,00 | 0,00 |
| 41 Prihodi za posebne namjene - proračunski korisnici | 0,00 | 0,00 | 0,00 |
| 42 Višak/manjak prihoda korisnici | 234,44 | 0,00 | 234,44 |
| 45-F.P. i dod.udio u por. na dohodak | 25.505,97 | 26.193,08 | -687,11 |
| 51 Pomoći iz državnog proračuna | 213.212,05 | 213.197,19 | 14,86 |
| 61 Donacije - proračunski korisnici | 0,00 | 0,00 | 0,00 |
| 71 Prihodi od prodaje nefinancijske imovine | 1.250,00 | 0.00 | 1.250.00 |
| **UKUPNO :** | **240.260,52** | **239.448,33** | **812,19** |

**2. POSEBNI DIO**

**Program 2202 Osnovno školstvo-standard obuhvaća aktivnost:**

 **2202-01 Djelatnost osnovnih škola** (redovna djelatnost-decentralizirane funkcije)

Izvršeni rashodi po programu 2202-01 Djelatnost osnovnih škola iznose 23.494,12 € što je 57,36% plana za 2023., a u odnosu na isto razdoblje prethodne godine je za 56,34 % više.

Rashodi ovise o limitiranim financijskim sredstvima od strane Zadarske županije.

 **2202-03 Hitne intervencije u osnovnim školama**

Izvršeni rashodi po programu 2202-01 Hitne intervencije iznose 2.698,96 € i to je 80,29% plana

za 2023. godinu.

Navedene programe financira Zadarska županija, a obuhvaćaju materijalne rashode naknada troškova zaposlenima, rashode za materijal i energiju, rashode za usluge…

 **2202-04 Administracija i upravljanje (rashodi za zaposlene)**

Rashode za zaposlene financira Ministarstvo znanosti i obrazovanja , a odnose se na plaće zaposlenika, isplatu prava iz Kolektivnog ugovora i doprinosa na plaće.

Rashodi su izvršeni u iznosu 202.381,37 € što iznosi 49,08 % plana, a u odnosu na prethodnu godinu su za 5,67 % veći.

Do povećanja u odnosu na prethodnu godinu je došlo zbog povećanje osnovice plaće i većeg broja zaposlenika koji su u 2023. stekli pravo na isplatu po Kolektivnom ugovoru te povećanja iznosa

materijalnih prava.

**Program 2203 Osnovno školstvo-iznad standarda obuhvaća aktivnost**:

 **2203-04 Podizanje kvalitete i standarda u školstvu**

Kod navedenog programa planirane su mnoge aktivnosti, ali financijska sredstva nisu primljena

te su izvršeni rashodi u iznosu 7.736,70 € što iznosi 16,51% plana, a u istom periodu prethodne godine izvršeno je znatno manje što je bilo uvjetovano dobivenim financijskim sredstvima.

Svi prihodi i rashodi uvjetovani su limitiranim i primljenim financijskim sredstvima te je u skladu s time i trošeno.

Računovođa: Ravnatelj:

Štefanija Mikecin Branka Maroja, prof.